OŠ – SE „GELSI“, Rijeka

**ZAPISNIK**

sa sjednice Učiteljskog vijeća, održane 4. rujna 2020. od 9,30 do 10,15 sati

Prisutni: učitelji, stručni suradnici i ravnatelj Škole - popis u privitku

Dnevni red:

1.Organizacija rada u šk. god. 2020/2021. s obzirom na epidemiju COVID-19

Ad 1) U skladu s uputama i preporukama HZJZ-a i MZO-a, Škola je odlučila da će školsku godinu započeti po modelu A, tj. da svi učenici pohađaju nastavu u školi. Kako bi se zadovoljile sve propisane epidemiološke mjere, nastava se organizira u dvije smjene na način da se na tjednoj osnovi izmjenjuju viša i niža talijanska odjeljenja. Odjeljenja COOR-a radit će kao i inače, od 8,00 do 16,00 sati. Zbog navedenog izrađen je raspored sati za A i B tjedan, koji će se zbog mogućih izmjena, za početak učenicima davati dan za dan, dok se ne ustali.

Na prethodno održanim Razrednim vijećima (1. rujna 2020.) utvrđen je točan raspored ulaska i izlaska te boravka na dvorištu za vrijeme marende i slobodnog vremena za svaki razred, stroga pravila pridržavanja higijenskih mjera i ne miješanja učenika iz različitih razreda. Tijekom dana razrednici će roditeljima poslati e-mail poruke sa svim važnim detaljima i uputama za početak nastave, a isto će biti objavljeno i na web stranici Škole.

Također je dogovoreno da će se prvi roditeljski sastanci održati na školskom dvorištu, prema utvrđenom rasporedu, tijekom prvog tjedna nastave. Sva ostala komunikacija s roditeljima do daljnjega će se odvijati putem informacijsko-komunikacijske tehnologije, a roditelji će moći doći u školu samo u iznimnim situacijama, po pozivu ili prethodnom dogovoru.

Zapisničar: Ravnatelj:

Vesna Cattarinuzzi Gloria Tijan